Hrvatski sabor
20040401

Osim države, ovdje su obuhvaćeni također i ostali proračunski korisnici jedinice lokalne samouprave, odnosno sve što se zove javni sektor. Nedostatci tog izmjena Zakona o proračunu su naši klasični nedostatci. Mi želimo promjene, međutim u tim promjenama kažemo da ćemo nešto mijenjati izvan Zakona, pa tako dobijemo jedan netransparentan Zakon koji zahtjeva u ovom slučaju, čini mi se, 35 provedbenih propisa koje naravno mi kao država i nismo u mogućnosti dovesti pravovremeno, tako da je taj posao još i dalje pred nama. Kada govorimo o strukturi Državnog proračuna i o njegovom kretanju u razdoblju od 96. godine pa do ovdje, koliko nam je Državna revizija dala pregled, onda su brojke više nego interesantne. Država je uspjela prikupiti i potrošiti 373 milijarde kuna. Jedinice lokalne samouprave, znači, općine i gradove, 44 zajedno sa županijama, a sam Grad Zagreb 22 milijarde kuna.